Danske priser på Renault Mégane E-Tech

Lige siden vi lavede det første smugkig på Renault Megane E-Tech, har der været store interesse for bilen på iNPUT. Bilen kommer til de danske forhandlere i det tidlige forår. Men allerede nu er franskmændene klar med både varianter og priser på det danske marked.

De begynder ved 266.990 kroner for en version med 40 kWh batteri og 130 hk, mens prisen for den kraftige version med 60 kWh batteri og 220 hk begynder ved 303.990 kroner. Altså en prisforskel på 37.000 kroner.

Det 40 kWh batteri har en rækkevidde på 300 km, mens Megane E-Tech med det store batteri har en rækkevidde på 450 km. Men det er ikke kun rækkevidden og hestekræfterne, der er til forskel i de to versioner.

22 kW hjemmeopladning som standard

I versionen med det lille batteri er der mulighed for 22 kW AC-opladning og 85 kW DC-opladning, mens man i 60 kWh udgaven også lader standard med 22 kW AC, men op til 130 kW DC-ladning.

Bilen fås i tre udstyrsvarianter. Mindste version hedder Equilibre, næste Techno og det højeste niveau er Iconic.

Mulighed for leasing

Det er også muligt at lease bilen. Som altid er det i tre år og med 15.000 km om året. Prislogikken, er at det koster 100 kroner ekstra om måneden at gå fra det lille til det store batteri og 300 kroner. om måneden at gå et udstyrsniveau op.

Billigste version – altså Equilibre med 40 KWh batteri koster 3.495 kroner om måneden, mens udgaven med større 60 kWt batteri koster en hundredemand mere om måneden. Det er den variant, Renault forventer at der kommer mest efterspørgsel efter.

Vil man op i Technoversionen koster den 3.795 kr. med 40 kWh batteri og 3.895 med det store batteri. Ønsker man Iconic koster den 4.095 kr. med 40 kWh batteri, mens den koster 4.195 kr. med det store batteri.

Vi var tidligere i år i Paris for at se Megan E-Tech. Her er videon.

Renault-forsikring

Desuden har Renault, som noget helt nyt, introduceret en forsikringspakke med faste priser for alle uanset alder og bopæl. Megane E-Tech med 130 hk koster 5.600 kr. pr år, mens 220 hk versionen koster 5.995 kr. Det er for ansvar, kasko og glasforsikring med en selvrisiko på 3.000 kr.

Der åbnes for ordrer 1. februar, og de første købere forventes at modtage deres nye Renault Megane E-Tech til april.

Her en oversigt over priserne. Nedenfor et overblik over de forskellige udstyrvarianter.

Model | Equilibre | Techno | Iconic
EV40 130 HP standard charge | 266.990 kr. | 288.990 kr. | 310.990 kr.
EV60 220HP Super Charge | 309.990 kr. | 325.990 kr. | 347.990 kr.

Standardudstyr Equilibre (udvalgt)

18″ alufælge

Sportkofanger for og bag

Elektriske skjulte dørhåndtag

LED forlygter inkl. dynamisk drejelys

12″ førerskærm

9″ multimedieskærm

Parkeringssensor bag + bakkamera

Håndfri adgang

Trådløs spejling af smartphone

Regenerativt bremsesystem med “paddle shift”

Arkamis Classic audiosystem med 4 højttalere

Lane Assist

Automatisk nødbremse med fodgænger- og cyklist-beskyttelse

Træthedsregistrering

Skiltegenkendelse

Vinterpakke (opvarmede forsæder + opvarmet soft touch rat + højdejusterbart førersæde med lændestøtte)

Komfortpakke (aut. AC + regnsensor)

Varmepumpe

AC 22kw

Standardudstyr Techno (ekstra ifht Equilibre)

20″ alufælge

LED for –og baglygter inkl. dynamisk drejelys

To-tone farve + kromlister ved vinduerne

Hajantenne

Tonede ruder bag

Navigation og 12” multimedieskærm

Alcantara beklædning på instrumentpanel og døre

Ambiente belysning

Høj midterkonsol inkl. armlæn og ekstra kopholder

Aut. foldbare sidespejle

2 USB C indgange bag

Adaptivt lysregulerings system med tågelys funktion og aut. op –og nedblænding

Aut. nedblændeligt bakspejl

Arkamis Auditorium audiosystem med 6 højttalere

Trådløs opladning af smartphone

Standardudstyr Iconic (ekstra ifht Techno)

20″ alufælge

“Guld” detaljer for og bag

Lineah (laser-skåret træ) instrumentpanel & dørpaneler

Opvarmede læder forsæder med massagefunktion

Harman Kardon Sound system

Parkeringsassistent

Danske priser på Renault Mégane E-Tech